 Kọ àfikún sí ìpínrọ yìí - Antony, ní oṣù àkọkọ tó wà ní Ìlà Oòrùn, kó owó jọ, ó ṣètò àwọn ọmọ ogun rẹ, ó sì rí i dájú pé àwọn ìjọba tí wọn jẹ ọmọ abẹ Róòmù fọwọ sowọ pọ. Ó tún gbé ara rẹ ga gẹgẹ bí alákòóso ilẹ Gíríìsì, èyí tó mú kó rí ojú rere àwọn Gíríìkì tó wà ní Ìlà Oòrùn ayé, àmọ ó tún mú kó di ẹni tí Octavian ń tàn kálẹ ní Róòmù. Gẹgẹ bí àwọn òǹkọwé ayé ọjọun kan ṣe sọ, Antony gbé ìgbésí ayé gbẹdẹmukẹ nílùú Alẹkisáńdíríà. Nígbà tí ó gbọ pé Ilẹ Ọba Parthian ti gbógun ti ilẹ Romu ní ìbẹrẹ ọdún 40 Ṣáájú Sànmánì Kristẹni, Antony fi Ijipti sílẹ lọ sí Síríà láti kojú ìkọlù náà. Àmọ, lẹyìn ìgbà díẹ tó wà ní ìlú Tírè, ó di dandan fún un láti bá àwọn ọmọ ogun rẹ wọ ọkọ ojú omi lọ sí Ítálì láti dojú kọ Octavian nítorí ogun tí Octavian ń bá ìyàwó àti arákùnrin Antony jà. : ó ṣe tán. 